botokudo
Store norske leksikon,Historie,Verdens historie og samtidshistorie,Nord- og Mellom-Amerika,Folkegrupper i Nord- og Mellom-Amerika
Botokudo var en folkegruppe som bodde i statene Minas Gerais og Espírito Santo i Brasil. Botokudo utgjør en egen språkfamilie under makro-gê (se gê) som antagelig omfatter ni språk.
De var opprinnelig jegere og sankere, men omkring midten av 1800-tallet tok de opp maniok-hagebruk. De unngikk kontakt med europeere så lenge det var mulig. På slutten av 1800-tallet talte de over 5000, fordelt på mange små grupper. Men i 1910 ble de tvangsbosatt av den såkalte Brasilianske Indianerbeskyttelse, og i dag er de på det nærmeste utdødd. Navnet Navnet er avledet av botoque, en stor leppeskive som ble båret av både kvinner og menn, og det brukes også om to andre folkegrupper i Brasil. Les mer i Store norske leksikon søramerikanske urfolk amerikanske urfolk Brasils historie